Document ID: 32004D0344

A Bizottság határozata
(2004. március 23.)
a strukturális alapokból nyújtott közösségi támogatásokra elkülönített, teljesítéshez kötött tartalék tagállamonkénti elosztásának az 1., 2. és 3. célkitűzés keretében, valamint az 1. célkitűzés hatókörébe tartozó régiókon kívül a Halászati Orientációs Pénzügyi Eszköz keretében történő rögzítéséről
(az értesítés a C(2004) 883. számú dokumentummal történt)
(2004/344/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a strukturális alapokra vonatkozó általános rendelkezések megállapításáról szóló, 1999. június 21-i 1260/1999/EK tanácsi rendeletre [1] és különösen annak 44. cikkére,
mivel:
(1) Az 1260/1999/EK rendelet 7. cikkének (5) bekezdése értelmében az egyes nemzeti indikatív bontásban feltüntetett kötelezettségvállalási előirányzatok 4 %-át az említett rendelet 44. cikkének megfelelően kell kiutalni. 1999. július 1-jén a Bizottság rögzítette az 1999/501/EK bizottsági határozattal [2] az 1. célkitűzés keretében, az 1999/504/EK bizottsági határozattal [3] a 2. célkitűzés keretében, az 1999/505/EK bizottsági határozattal [4] a 3. célkitűzés keretében, illetve az 1999/500/EK bizottsági határozattal [5] az 1. célkitűzés hatókörébe tartozó régiókon kívül a Halászati Orientációs Pénzügyi Eszköz keretében történő kötelezettségvállalási előirányzatok tagállamonkénti indikatív felosztását.
(2) A tagállamok, a Bizottsággal részletesen egyeztetve, 2003. december 31-ig az 1260/1999/EK rendelet 44. cikkének (1) bekezdésében említett monitoringmutatókra támaszkodva minden célkitűzés tekintetében felmérik az összes támogatási dokumentum teljesítését. Ezen értékelések alapján a tagállamok megküldik a Bizottságnak a teljesítéshez kötött tartalék elosztására vonatkozó javaslataikat.
(3) A teljesítéshez kötött tartalékot ezért az operatív programokra, az egységes programozási dokumentumokra, illetve azok sikeresnek ítélt prioritásaira vonatkozóan kell kiutalni.
(4) Ezt a határozatot egy, az egyes operatív programokra és egységes programozási dokumentumokra vonatkozó bizottsági határozattal - az alapok éves felosztására vonatkozó berlini képlet figyelembevételével és az 1260/1999/EK rendelet 14. és 15. cikkének megfelelően - egészítik ki,
ELFOGADTA EZT A HATÁROZATOT:
1. cikk
A teljesítéshez kötött tartalék 1. célkitűzés keretében történő, tagállamonkénti elosztását az 1. melléklet határozza meg.
2. cikk
A teljesítéshez kötött tartalék 2. célkitűzés keretében történő, tagállamonkénti elosztását a 2. melléklet határozza meg.
3. cikk
A teljesítéshez kötött tartalék 3. célkitűzés keretében történő, tagállamonkénti elosztását a 3. melléklet határozza meg.
4. cikk
A teljesítéshez kötött tartaléknak az 1. célkitűzése hatókörébe tartozó régiókon kívül a Halászati Orientációs Pénzügyi Eszköz keretében történő, tagállamonkénti elosztását a 4. melléklet határozza meg.
5. cikk
Ennek a határozatnak a tagállamok a címzettjei.
Kelt Brüsszelben, 2004. március 23-án.

Labels: 2
15
5